text: [{"text_idx": "#000000", "text": "eBusiness Permit & Licensing Portal(eBPLP)"}, {"text_idx": "#000002", "text": "December 23 ning responde atong BFP at 12:32am sa sunog. Sa kadako sa kayo ning abot ug 2nd Alarm ug ning responde nag apil atong CDRRMO apil ag mga silingan munisipyo. More or less 50 houses sunog kaayo and 80 families ang affected."}, {"text_idx": "#000003", "text": "Personal ko didto sa area hangtod sa ma transfer nato ang mga rescued families sa Evacuation Center sa Poblacion Dos Gym. Ga sugod ag sunog sa usa ka balay ug dali ni kuyanap sa mga silingan. Tulo ang recovered dead body (papa,mama ug anak) nga na kit-an ga gakos sa 2nd Floor sa balay kundiin ga sugod ag sunog sa ilang ground floor. Naka survive ag usa ka anak nga natulog sa simbahan kay sakristan ug mo serve padung sa misa. Ang mga silingan para ma luwas ni ambak sa dagat ug nag langoy padung sa kina duolan nga area sa pantalan ug gym. At 3:35 AM opisyal nga gi declare Fire Out ug karon atong gi man to man ug monitor ag pag hatag ug tabang sa mga survivors."}, {"text_idx": "#000004", "text": "Karon 5:00am na, atong gi sigurado nga accounted for ang tanang mga pamilya. Naa na diri sa evacuation center ang tibuok pwersa sa City Government of Tagbilaran. Naka provide ta ug modular tents nga katulgan sa mga survivors. Naa pod tay gi distribute nga Disaster Kits nga naay banig, unlan, habol, plato, baso, kutchara, tinidor, hygiene kits, tsinelas ug mga tambal. On-site ga provide ta ug hot-meals ug botted water. Karon dayon ga profiling na atong CSWD para ma identify tanan victims."}, {"text_idx": "#000005", "text": "Sa mga gustong mo tabang naa tay Donation Drive Area sa Cityhall Atrium ag in-charge si Ms. Bianca Olalo. Nag kinahanglan sila ug used clothes apil na underwear, ready to eat food, gatas ug diaper, tambal ug maayo pod ug naay maka share ug toys sa mga bata para ma wala ilang trauma. All donations will be posted in our social media accounts para maka pasalamat mi ug tarong."}, {"text_idx": "#000006", "text": "Karong pasko mo hangyo ko nga ato ni silang tabangan."}]